Downloaded from YTS.MX
Official YIFY movies site: YTS.MX
Филмът е заснет в периода 2017-2024 г.
След края на Босненската война през 1995 г.
идва демокрация, а с нея - и международни инвестиции.
Зеница, Босна и Херцеговина
НЕБЕТО НАД ЗЕНИЦА
Две за пет конвертируеми марки. - Моля?
Две за пет.
Не, благодаря.
Много внимавам какво ям.
Имам рак и ям само домашни продукти.
Рак на дебелото черво. Вече внимавам какво ям.
Купи ли... Как се казваше?
Не скалпел, а... Игли за спринцовки за Давуд.
Трябва да си навършил 18 г. - Не знаех.
Ето го нашия автобус.
Бог да ни е на помощ.
Зеница, област Тетово
Вървях пеша и снимах.
Пуши повече през уикенда и нощем, когато няма контрол.
Така работи "Митал" през уикенда.
По цял ден. Денем и нощем.
Заводът не спира.
Като видях, веднага извадих телефона.
Ето колко гъст беше димът. Катастрофа!
Дойде някакъв индиец и отвори металургичен завод.
Защо не го отвори в Лондон?
Мислите, че е дошъл на Балканите, защото много ни харесва?
Да ме прощавате!
Преди войната се водеше статистика,
да се знае колко хора са болни.
Бях медицински работник, работех в местната болница.
Никога не сме имали раково болни.
Синът ми има диабет тип 1.
Негова приятелка - дъщерята на съседите,
е с диабет тип 1 от 5-годишна.
Не е била предразположена, в семейството им няма диабет.
Не е и стрес причината -
живеем в добра семейна среда.
Така е и при съседското дете. Момиченцето си беше съвсем здраво,
но на пет годинки разви диабет.
Днес в Тетово концентрацията на прахови частици бе
116-228 микрограма на куб.м
при допустима граница от 50 микрограма на куб.м
и максимална допустима дневна граница - 100 микрограма.
Заради завишената концентрация на прах, серен и азотен диоксид,
днес въздухът беше силно замърсен
и може да доведе до влошаване на здравословното състояние
особено на хора с дихателни проблеми.
Препоръчва се хората да си останат по домовете.
Доказано е, че мръсният въздух фатално уврежда здравето.
По брой на смъртните случаи заради мръсен въздух според СЗО
Босна и Херцеговина е на първо място в Европа
и на второ в света след Северна Корея.
Салам алейкум. - Алейкум салам.
Дошли сме да направим анкета, ако се съгласите.
Разбира се.
Така. Фадил Байрамович.
Рак на гърлото.
Лечението му е приключило.
Ходите ли на контролни прегледи? Запиши, че ходи.
И няма никаква компенсация. - Няма, знаем.
Каква компенсация искате? Радвайте се, че сте жив.
И Изета Байрамович. Кога се разболяхте?
Миналата година. - Така и запиши.
Миналата година през април.
Също ли рак? - Да.
В момента на терапия ли сте? - Да.
Не съм излекувана. Няма да ме оперират.
Няма да я оперират. - Казват, че е опасно,
защото може да се разпространи и в костите.
Метастази? - Да.
Имахте ли лъчетерапия?
Трийсет сеанса лъчетерапия и шест химиотерапии.
Да, той ни каза, че сте лежали в болница.
Преди три години ли? - Четири.
Ще станат четири през октомври.
Започна да го боли гърбът и след известно време почина.
Рак на гърлото ли? - Да.
Няма да срещнете и една жена...
Няма семейство, в което да няма болен.
Съседите Бобан и Ипе, например.
И двамата ги оперираха и ги лекуваха.
Така ли? Не знаех.
Той не бива да говори за това, защото работи в "Митал".
Разбирам. - От какво го оперираха?
Имаше нещо в коремната област.
В радиус от сто метра, а и по-малко,
във всяка къща има раково болни. Не знам какво друго да кажа.
Ето, ще дам следния пример.
Само в този малък район - от Сериф до къщата на Фадил,
има 15-16 души, които са болни.
А още не сме обходили целия квартал.
Само отсам. - И Исмета почина от рак.
Коя Исмета? - Скоморак.
И тя имаше рак. Майката на Селихина.
Майката на Селихина, знам я. - И тя почина.
Също и свекървата на Алиса, нали?
Да, свекървата на Алиса - Ферида.
И тя имаше рак. - Чакай, да запиша.
От какво почина Исмета Скоморак?
Рак на матката.
И Ферида имаше рак.
Рак на матката. - Също като...
Да, като Изета.
Говорихте ли с Изета на Фадил? - Да.
Още я лекуват, лечението продължава.
Готово, записах.
Довиждане. Пак ще се видим.
Приятен ден! - Ще поддържаме връзка.
Държавен университет, Зеница
Факултет по машиностроене
Колко студенти чакат отвън? - Двайсетина.
Двайсет души...
Спирам дотук, имам среща.
Половин час почивка. Имам среща. Ще продължим по-късно.
Може да дойдете за оценките си и в сряда.
В сряда? Супер! - В сряда или в четвъртък.
Проф. Самир Лемес
Ето го коксовия завод.
Ако ви се струва, че всичко му е наред,
значи аз съм Брад Пит.
Димът трябва да се улавя и да се пречиства.
Да се филтрира. Този завод няма филтри.
Няма филтри!
Никъде из Европа няма да видите такова нещо.
Какво има в пушека? - Цялата Менделеева таблица.
Коксовият завод е основният източник на бензен,
на бензопирен и на други токсични вещества,
причиняващи рак и левкемия.
И които променят нашата ДНК.
Угасете лампата, моля.
Бихте ли заключили вратата?
Може да се подпишете тук.
Само име, адрес и подпис.
Благодарим. - Приятен ден!
Коксовият завод е най-опасната част от стоманодобива.
Той изхвърля токсини, каквито няма в другите градове.
Бензен и бензопирен, които са канцерогенни.
Най-големият проблем е,
че тези токсини изобщо не се следят.
Опитваме се да убедим Министерството
да принуди "АрцелорМитал" да извършва замервания.
Да се знае колко бензен и бензопирен изпускат,
за да имаме доказателства, че заводът е замърсител.
Чудесно. Благодарим за интереса. Следете дейността ни.
Опитваме се да притиснем "Митал" да сложи филтри
и да намали замърсяването, но засега без резултат.
Може ли да ви прекъсна? - Кажете.
Знаете ли колко души тук умряха от рак?
Буквално всеки втори.
Навремето работех в завода.
Не създаваше никакви проблеми, докато не го продадоха.
И изкарват страшно много пари.
Бесен съм! Нервите ми са съсипани.
Извинявайте, че избухнах. - Няма нищо. Приятен ден!
Боря се, защото синът ми е болен.
Иначе сигурно нямаше да го правя,
но сега се боря заради него и заради добрите ми съседи.
Някои вече не са сред живите. Затова се боря.
Имаме среща с кмета. Ние сме от "Екофорум".
Може да влезете. - Благодарим.
Най-големият проблем от самото начало е,
че заводът не измерва нивата на бензен.
Едита живее в Тетово и е наясно,
все пак всеки ден тази отрова й е над главата.
Зеница е замърсена с бензен от коксовия завод,
но не правят замервания.
Имаше договорка с покойния кмет Хусо,
че градът ще съфинансира измервателната апаратура.
Оказва се, че е купена, но сега чакат да я настроят.
Все имат оправдание!
Аз съм ваш кмет и ме е грижа за гражданите.
Това, което правите, е важно,
но аз трябва да защитавам интересите и на двете страни.
Нямам избор. "Митал" е най-големият ни инвеститор.
Благодаря ви, че дойдохте.
Благодаря ви, че сте загрижени за града.
Давуд?
Давуд...
Давуд, събуди се.
Ставай.
Часът е 6,15. Ставай.
Хайде, сине, ставай.
Трябва да измерим кръвната захар. Къде е глюкомерът?
Ниска е.
Да ти изцедя ли един портокал?
Искаш ли сок от магазина? - Да.
Ще ти донеса.
Ето ти сока.
Готов ли си? - Още не.
Давуд, защо тази "Нутела" е тук?
Ниска ли му е захарта? - Да, пийна сок.
Колко показваше? - 3,7.
Добре.
Облечи си яке. - Добре.
Питай Сумеа за якето.
Спомни си къде си го оставил.
Знаеш ли къде е якето ми?
Ето го. - Къде е?
Ето го, не си го видял.
Имаш ли пари за билет за автобуса? - Не ми трябват.
Казах ти, пътувам с карта.
"Червената вода не е засегнала флората и фауната в р. Босна.
"АрцелорМитал" разбира тревогата на гражданите
и иска да изясни причината за вчерашния инцидент в р. Босна.
"АрцелорМитал" е загрижен за опазването на околната среда.
Направихме значителни инвестиции в тази област.
И занапред ще действаме отговорно спрямо гражданите."
Какви лъжци!
Все говорят такива неща, но никога не са верни.
Никога.
Този път замърсиха реката, но когато се случи във...
Когато тровят въздуха, им е все едно.
Така ли е?
Дойде прессъобщение от "Митал".
Слушай какво казват.
Не, ти слушай. - Слушам те.
Не бива да им позволяват да правят такива изявления.
Искам изявление от полицията и от инспекциите,
а не от "Митал". - Те имат свои инспектори.
Техните инспектори са напълно безсмислени.
Радва ме само едно -
това, че знам,
че законодателите са нечестни.
Най-много ме радва фактът,
че ще горят в ада, всички до един.
Това ми дава покой.
Ако не беше вярата ми, щях да полудея.
Щях да полудея.
Дали ме интересува изявлението им?
За кои се мислят?
Изпратили са го на "Екофорум" и Самир ми го препрати.
Нелепо е и тъжно.
Никоя телевизия, никой вестник
не бива да отразяват изявленията им.
Че кои са те?!
Може би заслужаваме да ни тровят, щом всеки си мълчи.
Какво да се прави?
Какво да се прави...
Замърсяването на р. Босна в района на Зеница бе потвърдено
от Министерството на вътрешните работи.
Какво? Потвърждават ли?
"Бъди промяната" публикува видео на страницата си във Фейсбук
със замърсените участъци от реката,
показващо източника на замърсяването.
Всички ние изпитваме болка, а в известна степен и страх -
не само за природата,
но и за здравето на хората.
Искаме наказание за виновниците... - Точно така.
Освен това трябва да се изясни причината за замърсяването.
Бог знае дали ще ги накажат.
Всеки може да бъде подкупен.
На базата на тази информация служители на реда отидоха на място.
Има основание да смятаме, че е извършено престъпно деяние.
Разследването ни продължава и се надяваме
да съберем още доказателства за този престъпен акт.
За "Зеница инфо" предаде Весна Йованович.
Не вярвам и на една тяхна дума.
Не им вярвам.
Министерство на околната среда Сараево
Един нерешен проблем с "Митал"...
Става дума за параграф... - 1.2.2.
Че се задължават да измерват замърсяването около коксовия завод.
Първото им разрешително от 2010 г. включваше същото условие.
Не го изпълниха. Казаха, че е твърде скъпо.
Все така казват. Беше изискване, но все си намират оправдание:
"Не можем, скъпо ни е".
Какво мога да направя? Как да ги заставим?
Не разбирам какво ще докажат тези измервания.
Ще установят наличието на бензен, фенол и бензопирен -
канцерогенни частици, които е доказано, че...
Измерванията ще отнемат една година, нали?
Производството е целогодишно, денонощно. Изобщо не спира.
Само след един месец ще имате точни резултати.
Г-жо министър, всичко е свързано с коксовия завод. Предимно.
Щом е само за месец, едва ли ще е толкова скъпо.
Коксовият завод е нещо страшно.
Измерванията ще покажат всичко ли?
Полицикличните въглеводороди са от производството на кокс.
Всичко, свързано с нефт, се извлича от кокс,
включително полицикличните въглеводороди.
Субстанции, причиняващи онкологични заболявания -
рак на белите дробове, на стомаха и така нататък.
Субстанции, които проникват директно
през клетъчната мембрана. - Да, да.
Тогава да не им издаваме разрешително.
Г-жо министър, видяхте стачката на миньорите.
Представете си 2200 работници от "Митал" да дойдат тук.
И тези 10 000 болни хора от Зеница също могат да дойдат.
Трябва да намерим най-доброто решение.
Да притиснем завода, но така, че и хората да останат на работа.
Никой не иска от тях да спират производството.
Може да се срещнете с държавните инспектори
и да ги убедите да притиснат "Митал".
Може ли да организираме среща и да се договорим предварително?
Ще я съгласувам с графика ви.
Среща на "АрцелорМитал", "Екофорум" и Министерството.
Мисля, че първо трябва да се срещнем само с "Митал".
Трябва да подходим внимателно, за да не поставим Министерството
или министъра в трудно положение.
Добре. Благодарим. - Моля.
Ще се свържем с вас.
Ние сме от телевизията. Как да ви изпишем в надписите?
Не знам. - "Министерство на околната среда"?
Да, на околната среда. - "На околната среда и туризма".
Вече съм се убедил, че инвеститорите са свикнали
да получават екологични разрешителни безусловно.
Поставят условията си, казват какво им трябва
и получават нужното им разрешително.
Никой не знае какво ще стане с коксовия завод в бъдеще.
В новото разрешително да има стратегия за това.
Настояваме да сме част от процеса, да е включена и обществеността -
да убедим правителството да принуди "Митал"
да инвестира в опазването на околната среда.
На срещата няма представител на "АрцелорМитал", нали?
Не. Азра ме информира сутринта, че няма да присъства,
но няма значение, ние ще свършим нашата работа.
Какво да направим? Никого не мога да принудя.
"АрцелорМитал" бяха задължени да измерват още през 2010 г.
Не го направиха, но все пак получиха разрешително.
И този път ли ще е така? - Напълно сте прав.
Точно това казах и аз на началниците си в Министерството.
Точно това. Защо да издаваме екологично разрешително
на замърсители, които пренебрегват тревогите на гражданите?
Какъв е смисълът? Разрешителното си губи смисъла.
Тъкмо затова сме тук. Споделям мнението ви.
Трябва да си признаем, не оправдахме очакванията.
Заводът превърна един хубав район в сметище.
Кой знае колко хиляди тона отпадъци са заровени там.
Трудно е и заради социално-икономическия фактор.
"Митал" осигурява прехраната на много хора,
така че съвсем не е толкова просто.
Но това не значи, че не бива да си поемат отговорността.
Ще стане, но си има цена.
За тях околната среда е разход, а не полза за общността.
И точка по въпроса. Е, благодаря. - Моля.
Самир? - Наистина не мога.
Само едно? - Не мога, честно. Не се сърди.
Тъкмо идвам от планина Сметови.
Там небето е синьо и слънчево.
Не ми се връщаше тук.
Ето, вижте какво е небето там. - Красота!
В момента е такова. Оттам идвам.
Толкова сме необлагодетелствани!
Да се прибираме.
По-рано тази година СЗО публикува изследване,
доказващо прякото влияние на замърсяването на въздуха
върху заболявания като склероза, запушване на кръвоносните съдове ,
когнитивни нарушения и диабет.
Той беше прекрасен човек!
Да, така е.
Днес е Фадил, утре ще е някой от нас.
Тук е последната ни среща с Фадил.
Ако е бил в дълг към вас, кажете на близките му, ще ви се издължат.
Ако някой е бил в дълг към Фадил, пак кажете на семейството му.
Ако Фадил ви е оскърбил, прощавате ли му?
Прощаваме му. - Прощавате ли му?
И аз му прощавам.
Да кажем Ал-Фатиха.
Да се помолим.
Нямам апетит.
В навечерието на изборите
бяха инициирани редица значими проекти.
Сред тях е изграждането на нова електроцентрала в Зеница,
която ще направи града по-чист.
Новата централа ще работи с отработените газове от "Митал".
Доволни сме от съвместната работа с кмета Касумович и неговите колеги.
И че успяхме да съдействаме
заедно с ЕБВР и финландското правителство
за решение, което се надяваме да бъде реализирано най-скоро.
ЕБВР осигурява по-зелена енергия за Зеница
Зеница е сред най-замърсените градове в Европа...
46 милиона евро за топлоелектрическа централа...
Инициатива "Зелени градове" на ЕБВР
Над 50 града се заявиха да станат зелени
Научете повече за План за действие за "Зелен град"
Европейската банка дава пари,
"АрцелорМитал" строи новата централа "Топлана",
която ще работи на коксов газ.
Попитахме: "Какво ще стане с коксовия газ?".
Газът трябва да се пречисти, преди да се използва като гориво.
Отговориха, че "Топлана" няма общо с коксовия завод.
Заводът е на "АрцелорМитал", а "Топлана" е съвсем нова компания.
Кой е директор на новата компания? Човекът от "Митал".
Защо ни правят на глупаци?
Мисля си... Какъв коварен начин да избягаш от отговорност!
Искаш ли чай? - Да.
ЕБВР - Европейската банка за възстановяване и развитие,
финансира ПДЗГ - План за действие за "Зелен град".
Те ще доведат експерти от ЕС да изготвят план за действие,
който е списък с неща, които трябва да се направят,
за да се реши проблемът със замърсяването.
Преди седмица кметът Касумович представи пред общинския съвет
План за действие за "Зелен град" за Зеница и поиска изслушване.
Ние сме първият босненски град по проекта "Зелен град".
Като най-замърсен град, получаваме много средства от еврофондове.
ЕБВД организира План за действие Зеница да стане зелен град.
Планът включва списък от конкретни действия,
както и необходимите инвестиции в Зеница,
за да се намали замърсяването в града.
Предвидени са конкретни действия, стъпки за този период.
Има ли наказания? - Не, няма.
Важни са положените усилия.
Това е съвсем нов подход -
проекти в подкрепа на градове, желаещи да станат зелени.
Уважаеми общински съветници, г-н кмете, делегати от ЕБВР,
благодарим ви, че дойдохте
на представянето на Плана за "Зелен град" за Зеница.
Аз съм Агнешка Бялецка - ръководител проекти за ПДЗГ.
Накратко ще ви представя програмата "Зелен град".
Що се отнася до инвестициите,
по програмата са отпуснати 350 милиона евро,
но таванът ни е около 1,5 милиарда евро.
По-малко автомобили по-пътищата - по-чист въздух.
Ползата ще е за всички.
Най-добрият начин хората да са активни е
да ходят пеша на работа, на пазар,
да им е приятно и безопасно да карат велосипеди.
Шофьорите да се съобразяват с велосипедистите
и те да не се чувстват застрашени.
Тази велосипедна култура е важна колкото и инвестициите.
Всички твърдят, че проблемът със замърсяването на града е решен.
Че въздухът ни ще е чист заради новата ТЕЦ.
Тези да ги разправят на друг, не на нас.
Коксовият завод причинява рак.
Газът трябва да се пречиства, преди да се използва като гориво.
Новата централа ще използва мръсния коксов газ.
А Европейската банка твърди, че я е грижа за околната среда.
Дори ни дадоха сертификат за Зелен град.
Да ги питам: Как така сме Зелен град,
щом използват непречистен коксов газ?
Здравейте отново и днес.
Ще направя кратка презентация за ЕБВР - как работим
и как финансираме общински проекти.
Банката е основана след края на ерата на комунизма.
Замисълът й е да подкрепя
развитието на устойчиви, функциониращи пазарни икономики.
Това означава,
че не само подсигуряваме на града пари,
които да инвестира в топлоелектроцентралата,
а държим и на устойчивостта на инвестицията. Винаги.
Ние сме международна институция със седалище в Лондон,
но присъстваме във всички страни, в които работим.
Работим в страните от Централна и Южна Европа,
в Източна Европа, Северна Африка и Централна Азия.
Следващия месец ще бъде приет. - Дано.
Ще бъде, бъдете сигурни.
Не видяхте ли централата на "АрцелорМитал"?
Не.
Малко е странно. Те ни отказаха.
Вероятно защото нямат разрешително,
казаха, че там все още няма никого, но се замислих -
би било интересно все пак да видим съществуващия енергиен център.
Те не са ли един до друг?
Парцелът е голям.
Да, огромен, но все пак си помислих...
"АрцелорМитал" заема една четвърт от площта на града.
Ще помоля консултантите по проекта
да отговорят на въпросите на присъстващите.
Голямо индустриално предприятие каквото е "АрцелорМитал"
дори не беше споменато.
Присъствах на презентацията вчера
и не чух нищо по въпроса.
Сякаш не съществува.
Как ще коментирате?
Това не означава, че изключваме или игнорираме "АрцелорМитал".
Не игнорираме като факт този гигант.
В Зеница има смесена индустриална и градска зона,
няма как да бъдат разделени.
Особено щом разчитаме индустрията да подсигури отопление,
което се случва с финансирането от ЕБВР.
Не бива да игнорираме този факт
и "Митал" трябва да присъства тук.
ЕБВР участва активно, тя е основен инвеститор,
тя дава заема за новото енергийно предприятие.
Затова смятам,
че е необходимо и изключително важно
"Митал" да присъства и да разполагаме с данните им.
Ще отговоря на въпроса частично.
В процеса на събиране на данни
нямахме регистъра на замърсяващите вещества.
Разполагахме с данните за концентрация
от автоматичните измервателни станции,
но не и с данните от "Митал", за да ги...
Регистрирането на замърсяващи вещества отнема много време,
затова го обсъдихме с ЕБВР и с консултантите.
Може да го впишем като условие в Плана за "Зелен град".
Да включва какво може да направи градът,
в най-общи линии,
но и индустрията да участва в опазването на околната среда.
Да го заложим в Плана е добра идея. Ако градът е съгласен.
Разбира се. Имахме публично изслушване...
Чудесна стратегия за изход за ЕБВР -
в Плана за "Зелен град" да се прибави "отказ от права".
Идеално е. Предупреждение към тези, които вземат решенията.
Предупреждение е и към акционерите,
на които градът не може да повлияе.
Но все пак е само предупреждение.
Така ЕБВР изпраща послание към управляващите -
тези, които имат власт да правят промени,
да ускоряват нещата и прочее,
но не решава проблема на града.
Според мен този План за "Зелен град"
е построен за нуждите на ЕБВР -
да може да дава повече заеми
за електрически автобуси и ЛЕД осветление,
но това няма да реши проблема.
Важно е да може да бъде вписан отказ:
"В този План за "Зелен град" има много голяма спънка -
недостатъчна информация за промишленото предприятие".
За да бъдат нещата по-добри, трябва да направим повече.
Акционерите трябва да направят повече.
Защото този План ще се прилага навсякъде.
Може ли визитката ви?
Искам да обсъдим нещо -
отработените газове от предприятието.
Проектът не е мой,
но мога да ви насоча към ръководителя му.
Да, моля. Имахме жалба в рамките на публичното изслушване.
На изслушването за влиянието върху околната среда
имахме жалба, която игнорираха.
Затова бих искал
да се срещна с човек от ЕБВР,
с когото да повдигнем въпроса за отработените газове.
За новата електроцентрала.
Ще ви изпратя всичко подробно. Напишете ми към кого да се обърна
за това смесено предприятие - новата електроцентрала.
Трябва да повдигнем този въпрос, защото бе някак пренебрегнат -
от "АрцелорМитал", които искаха да заметат нещата.
Искам да говоря с някого от ЕБВР, за да намерим решение.
"Уважаема г-жо Несъл,
ЕБВР отпусна дългосрочен заем от 41 милиона евро
на предприятието "Топлана - Зеница",
за да построи нова топлоелектроцентрала.
Основният източник на гориво за отоплението
са доменната пещ и коксовият завод на "АрцелорМитал".
Коксовият завод е остаряло и силно замърсяващо предприятие,
собственост на "АрцелорМитал - Зеница".
Клиентът ви отказва да използва "най-добрата достъпна технология"
с твърдението, че не могат да я приложат технически,
макар това решение да е работещо
в заводите на "АрцелорМитал" в Белгия, Италия и Франция.
Постоянното излагане дори на малки количества бензен
води до главоболие, умора, загуба на апетит, сънливост,
изнервеност, психични нарушения и болести на кръвоносната система.
Завишената концентрация на бензен
има канцерогенен и генотоксичен ефект върху човешкото тяло.
Бензопиренът е силно канцерогенен,
може да доведе до увреждане на ДНК и мутации,
има негативно влияние върху мозъчната дейност,
занижава броя на левкоцитите в кръвта
и намалява секрецията на половите хормони.
С уважение: Самир Лемеш от "Екофорум - Зеница".
Днес "АрцелорМитал" откри новата си централа с церемония.
Най-модерният енергиен комплекс в Босна и Херцеговина
на стойност около 53 милиона евро.
ЕБВР осигури финансирането на този проект през 2018 г.
съвместно с местни партньори.
Това е важно събитие за града и за гражданите,
да имат постоянно отопление.
Благодарим на "АрцелорМитал",
който е основен партньор в този проект,
но и на финландските компании, на Финландския фонд
и разбира се, на "Топлана", която ще реализира успешно проекта.
Благодаря ви.
И на града, разбира се. Забравих да го спомена. Благодаря.
Сега няколко думи ще каже г-н Никхил Мехта -
генерален директор на "АрцелорМитал - Зеница".
ЕБВР вярваше в този проект и го подкрепяше,
подсигурявайки нужните средства за този проект за 50 милиона евро.
Зеница е първият наш град в списъка на Зелените градове на Европа.
И отоплението ни трябва да е "зелено".
Затова, докато съм кмет,
"АрцелорМитал" ще имат пълната ми подкрепа.
Направиха това, което бе работа на държавата -
те поеха гаранцията по заема.
Златан, здравей.
Как си? - Навън стегна студ.
Ще ти покажа нещо.
"За официално ползване". - Да, виждам.
"Благодарим за запитването относно "Топлана - Зеница"
и че споделихте съответните материали с ЕБВР.
"Топлана" наистина е топлоелектрическа централа..."
Това го знаем.
ЕБВР няма договорни отношения с "АрцелорМитал"
и затова не разполага с механизъм
да изиска потенциално инвестиране в коксовия завод.
Банката осигурява финансиране
на компания "Топлана", която е съвместно предприятие,
не на "АрцелорМитал".
Използването на отработени газове е "най-добра достъпна технология"
и е част от целите на компанията за покриване на стандартите на ЕС."
Това е директен отговор от Европейската банка.
Същото като със "Зелен град". Нали помниш?
Същото. Твърдяха, че "Топлана" няма връзка с "Митал".
Все едно, че "Митал" не съществува.
Как може?!
Е, това ли е всичко? - Да.
Пак ще се видим. - Приятен ден!
Искаш ли кафе? - Да.
Нахрани ли котката? - Да.
Да видим дали съм разбрала.
Значи общината, финландците и "Митал" основаха "Топлана".
Поискаха пари и им дадоха.
Да. "Митал" има най-голям дял.
И не ги е грижа, че доменната пещ и коксовият газ
замърсяват околната среда?
"Не е част от "Топлана", казаха.
Сега се правят, че не разбират и игнорират жалбата ми.
Не зачитат, че "Топлана" е свързана с коксовия завод
и не може да работи без него.
Все някъде трябва да пише, че процесът е неделим.
Не може да разглеждаш само едната страна на въпроса.
Датата на заема...
Заемът е отпуснат на... 14 ноември 2018 г.
А "Топлана - Зеница"...
"Топлана"...
Компания "Топлана" е основана на 23 януари 2019 г.
Заемът е одобрен през 2018 г.
Как може "Топлана" да е подписала договор,
след като през 2018 г. още не е съществувала?
Лъжат. "АрцелорМитал" е клиентът на банката.
После са прехвърлили заема на "Топлана" -
компания, която е тяхна, но сега това няма значение.
"АрцелорМитал" е подписал договора.
Ще прегледам проекта още веднъж.
По време на финансирането
проектът е считан за съобразен със стандартите
за най-добра достъпна технология за комбинирано отопление.
Да видим какво значи "най-добра достъпна технология".
Това трябва да проверя.
Иначе всичко си остава неясно.
"Най-добри достъпни технологии за големи горивни инсталации".
Ето. Коксов газ.
Толкова много варианти!
Ето. Намерих го.
"Техническо описание".
Ето това изречение търсех!
"За да се оптимизира и енергийната ефикасност,
и изхвърлянето на вредни емисии,
такива горивни инсталации..." Тоест като "Топлана".
"... са включени в система за управление на газовия процес,
която взема под внимание цялата производствена площадка,
а не разглежда производствените процеси поотделно."
Това изречение ми трябваше.
"До борда на Европейската банка за възстановяване и развитие.
Получихме отговор от ЕБВР на 18 януари 2023 г. с твърдението,
че банката няма договорни отношения с "АрцелорМитал"
и не разполага с механизъм
да изиска потенциално инвестиране в коксовия завод.
Обаче заемът е отпуснат на 14 ноември 2018 г.,
а "Топлана - Зеница" е регистрирана на 23 януари 2019 г.
Големите горивни инсталации са длъжни да спазват
"Референтен документ 25521 за най-добри налични технологии",
в който пише: "Големите горивни инсталации
са включени в система за управление на газовия процес ,
която взема под внимание цялата производствена площадка,
а не разглежда производствените процеси поотделно."
С уважение: Самир Лемеш, "Екофорум - Зеница".
Европейската банка за възстановяване и развитие
разглежда жалбата от "Екофорум" за преоценка на проекта "Топлана",
дали отговаря на политиката на банката.
Същността на жалбата до ЕБВР е,
че ТЕЦ "Топлана" е считана за щадяща околната среда.
Пристигат от Лондон.
Не знам дали ще посетят и "Митал", или само нас. Не пише.
Здравейте. Добър ден.
Добре дошли.
В активистка организация виждате и такива неща. Заповядайте.
Как пътувахте? Как е времето в Лондон?
Вчера валя, малко по-студено е от тук.
Радвайте се на хубавото време. - Благодаря, Самир.
Колко време имаме? - Половин час.
Само половин час? Имате и друга среща ли?
Да, среща с клиента в 16 ч.
Добре.
Открихме "Най-добри достъпни технологии".
В документа пише: "Горивните инсталации са включени
в система за управление на газовия процес,
която разглежда цялата производствена площадка,
а не производствените процеси поотделно."
Според този документ веригата за доставка е неразривна.
Не може да бъде разделена.
Самир, знаете ли как е гледала банката
на веригата за доставка и на потенциалните рискове,
когато са изготвяли проекта?
Зададох този въпрос публично,
но те нямаха отговор.
Ето какво трябва да изясним, преди да тръгнем.
За вас не е добър развой, ако затворят коксовия завод,
но не това искате, нали? - Не, разбира се.
Целта е да се подобри работата на коксовия завод, нали?
Да. Заводът да работи.
Не да замърсява. Или да замърсява в допустимите граници.
Да работи както работи в Германия, в Белгия и в останалите държави.
Може ли да кажа нещо? - Да.
Струва ми се, че гледат на нас, в Босна,
като на хора втора ръка.
Искаме съвсем нормални неща -
законите да се спазват, да не тровят децата ни.
Нищо повече. Не сме против това да има работа за хората и развитие.
Вярваме, че сме също толкова стойностни,
колкото хората на Запад или другаде по света.
Това е единствената ни цел - да ни зачитат като равни. Благодаря.
Благодарим ви.
Благодаря, че дойдохте да видите
и да подушите.
Изкупувам стари карбуратори, хладилници, двигатели, кранчета,
кабели, вани, куфари!
Катастрофа! Извини ме.
Ало? Добър ден.
Чудесно!
В петък в 12 ч. - среща с г-жа министъра в Министерството.
Много добре. Благодаря.
Приятен ден!
Ще намериш ли изхода? Тук е същински лабиринт.
Заслужаваш по-хубав кабинет.
Нали? Тук е като бунище.
На идване... - Виж какво са направили.
На идване едва открих кабинета ти в тази бъркотия.
Мислиш, че са го направили нарочно? Всичко хубаво!
Министерството на околната среда реагира под натиска ни.
Най-сетне поискаха от "Митал"
да замерва канцерогенните газове в коксовия завод.
Това е крачка напред.
Самир Лемеш се обажда.
Относно замерванията - къде ги правите?
В околността около коксовата пещ?
Отивате с микробус, паркирате и събирате проби?
Добре.
"Митал" най-сетне се съгласи да следи
канцерогенните замърсяващи вещества около коксовия завод.
Нещо, което все отлагаха през последните 10 години.
Най-сетне ще си изпълнят задължението.
Здравей, Мирнес. - Как сте, момчета?
Трябваше да се направи още преди 10 години.
Знаеш как са нещата тук.
Изпращате пробите в Белград, така ли?
Изпратихме ги. - Вече?
Чудесно. Това ли са филтрите?
И са чисти, преди да... - Преди да ги сложим в апарата.
И първо ги претегляте ли?
Първо ги държим 24 часа на стабилна температура и влага.
Ясно. А какво се събира? Прах ли?
И бензен.
Как измервате бензена?
Чакаме това измерване от години.
Купихме този хроматограф за работа на терен.
Измерва само четири компонента -
бензен, тулен, етилбензен и ксилен.
И не е нужна лаборатория? - Не, тук имам всичко.
Какви са резултатите?
Ще ги публикуват. Не ме питай, прояви разбиране.
Защото "Митал"... - Те плащат.
Ще ги попитаме. Не, ще питаме Министерството.
Изпускат всякакви химикали.
Дори не знаем какви точно, но бавно ни тровят.
Добре дошли.
- Салам алейкум.
Седни до печката.
Шага, кафе или чай?
Чай ли?
Все едно. - Добре.
Как е онази жена? - Тъкмо за нея говорехме.
Все така е, във вегетативно състояние.
За кого говорите? - За Мелча - жената на Фахро.
Добре дошли!
Как сте? Добър вечер.
С някои вече се познавате. - Приятно ми е.
Добре дошли. Как сте?
Ти ли прави сладкиша?
Влизай. - Здравейте.
Салам алейкум.
Всичките ми приятелки ли са тук?
Настанявай се.
Седни тук.
Сядай. - Да седна ли? Добре, момент.
Разрешителното на "Митал" изтече
и ги притиснахме да изпълнят задълженията си.
Едно от тях беше да измерват
химикалите, които изпуска коксовият завод.
А злокачествените заболявания, за които говорехте -
рак, левкемия, тумори -
те не са от праха във въздуха,
а от емисиите от коксовия завод.
От бензена и бензопирена.
Има цял списък с химикали, които идват само от коксовия завод.
Успяхме да ги накараме и от четири седмици измерват
за тези химикали около завода. Оказа се,
че концентрацията е била 50-250 пъти по-висока от допустимата.
Ако границата е 1 нанограм, е имало 250 нанограма.
За да се направи пряка връзка между заболяванията
и емисиите от коксовия завод,
тази година ще направим ДНК анализ.
Нали сте чували за ДНК? - Да.
Ще вземем проби от 40 души,
живеещи тук, в Тетово,
които са директно засегнати,
и от 40 души, които живеят далече,
но имат сходен начин на живот.
Първо трябва да обясним точно какво правим.
Може да е сложно. - Това е голям проблем.
Разбираемо е хората да искат да опазят работата си.
И все пак, това е евентуално решение.
Да, трябва да обясним на хората.
Трябва да говорим с нях и да им обясним,
че не целим да затворим завода, а само да сложат филтри.
Няма да се изказвам,
по-добре да си мълча,
но това може да затвори завод "Митал".
Не искам заради мен някой да остане без работа.
Според вас кое е по-важно - здравето или заплатата?
Не е толкова просто.
В завода работят 2500 души.
Никой не иска да останат без работа.
Точно това казвам - да не остават без работа.
От какво се страхуваме? Да бъдем реалисти.
Всяка компания си има добри и лоши страни,
но всеки защитава прехраната и семейството си.
Ами ако, не дай Бог, се разболеят? - Бездруго ще се разболеят.
По-лошо е да нямаш пари.
По тази логика всички трябва да се откажем.
От администрацията ще обяснят ли това, което Самир ни каза?
От коя администрация? - Няма, защото е забранено.
От управата ли? - Да, някой от управата на завода.
Никой служител няма да посмеее да говори.
А защо един капиталист чужденец
да решава за нас, местните,
как да се борим за здравето си?
Не бива, но той дава на хората хляб и пари.
Трябва да го имаме предвид.
Жената е права на сто процента. Това е самата истина.
Да, хората се страхуват, но, мен ако питате,
трябва първо да образоваме хората.
Нямаме много време, само около една година.
Ако проточим нещата, правим крачка ту напред, ту назад,
уви, нищо няма да се случи.
Първо, изследването ще е анонимно, няма да се споменават имена.
Не е позволено. Ще подпишем, че носим лична отговорност
и че нито едно име няма да бъде обявено.
В това отношение хората са напълно защитени.
Ще изследват само групата хора тук
и другата, отдалечената, група, за да сравнят.
Какво смятате?
Това би ли било...
Ще ви донесе ли удовлетворение?
Да, все пак е крачка напред.
Нещо трябва да се направи,
защото нещата излязоха от контрол.
Често отварям прозореца нощем,
но ме събужда ужасна миризма.
Ужасната миризма на това, което изпуснат нощем.
Изпускат тази отрова нощем. - Всеки ще потвърди.
Гърлото пресъхва
и имаш усещането, че нещо те задушава.
Прегледах си щитовидната жлеза. Това се оказа.
Хората веднага ли ще разберат дали са болни?
Да. - И ще се лекуват навреме?
Ако аз се бях лекувал навреме,
сега нямаше да съм така.
Доколкото зависи от мен, имаш пълната ми подкрепа.
Всичко ще бъде наред.
Дано започнем и приключим възможно по-скоро.
И да се справим успешно.
Ще се справим, няма да се отказваме.
Благодарим. Довиждане.
Благодаря за всичко. Приятна вечер!
Благодаря, че се посмяхме заедно.
Лек път! - Довиждане.
Извинявам се, че не успяхме да се разберем.
Алма, разбрахме се идеално!
До скоро! - Успех!
Отворената покана за участие
в изследването на генотоксичния ефект от замърсяването на въздуха
беше темата на днешната пресконференция,
дадена от "Екофорум - Зеница".
Приканваме гражданите да се свържат с нас
и да попълнят въпросник, за да проведем това изследване.
Институциите ни не са провеждали такова изследване. Не искат.
Идеята се ражда в Чехия преди 25 г.,
когато изследването доказва,
че хора, изложени на конкретни замърсяващи вещества
като бензен, имат мутации на ДНК.
Затова каним да се включат
граждани на възраст 20-40 г.
Към доброволците има няколко изисквания -
да са непушачи, да нямат тежки диагнози
и да не са на медицинско лечение.
Салам алейкум. Как сте?
Не можеш да намериш и десет човека,
които да са здрави, без диагнози и да не ги е страх.
Направихме съобщението преди 15 дни.
Обадиха се само шестима. Трима от тях са неподходящи.
Никого не можем да намерим.
Хората се страхуват.
Както и да е.
Сядай, скъпа Едита.
Чаят турски ли е? - Да, и този е турски.
Здравейте. - Ало?
Може ли да си направя ДНК тест?
Добре дошли. Насам, моля.
На какво разстояние от завода живеете?
На около 1,5 км.
Имали ли сте ортодонтско лечение - брекети?
Не.
На какво разстояние от завода живеете?
На около километър.
Салам алейкум. - Алейкум салам.
Това е физиологичен разтвор. Студено и соленичко.
Имате ли близки роднини с хронични болести или тумори?
Да.
Добре дошла. Да се качим горе.
Усещали ли сте неразположение, след като сте били навън
на осезаемо мръсен въздух? Дихателни проблеми?
Да, предимно кашлям.
Институт за генетично инженерство и биотехнологии
Лаборатория за цитогенетика и генотоксикология
Чудесно. Благодаря.
Чудесно.
Много благодаря.
Резултатите от ДНК тестовете през 2024 г. още не са излезли.
Анализът на замърсената вода в река Босна показа
910 пъти повече полициклични въглеводороди от допустимото.
По време на 4-седмичния период на измервания
стойностите, показващи концентрацията на бензен,
надхвърлят 254 пъти безопасната граница.
Посвещава се на хората от Зеница
Какви са бъдещите планове на "АрцелорМитал" в Зеница?
Ще ви отговоря съвсем кратко.
"АрцелорМитал - Зеница" планира да продължи
производството на стомана
по устойчив и щадящ природата начин.
Скоро след като филмът е завършен,
"АрцелорМитал" обявява, че затваря коксовия завод
"заради състоянието на коксовата пещ,
по икономически и екологични причини".
На "АрцелорМитал" бе предложено право на отговор
относно твърденията, направени във филма.
Ето резюме на тяхното изявление,
което може да бъде прочетено без съкращения на следния сайт.
"АрцелорМитал" твърди: "Затварянето на коксовия завод
доведе до намаляване с 80/100 на емисиите от предприятието.
Количеството емисии ще спадне до най-ниско ниво..." След 132 г.
"АрцелорМитал" отхвърля впечатлението на гражданите,
че емисиите се увеличават през уикенда и нощем,
когато няма контрол, и твърди:
"Това е невъзможно. Подобно твърдение е неоснователно.
През годините "АрцелорМитал" прилага
редица мерки за поддръжка и подобрения.
Списъкът с тези подобрения е наличен онлайн.
"АрцелорМитал" планираше да похарчи 36 милиона евро
за намаляване на вредните емисии,
но реши да затвори коксовия завод."
"АрцелорМитал" спазва голяма част от изискванията
в екологичните разрешителни.
Всички съответни мерки са взети или разгледани,
освен онези, които вече не са валидни
заради затварянето на коксовия завод.
"АрцелорМитал" признава,
че качеството на въздуха в Зеница не е добро.
Твърдението, че коксовият завод е основната причина
за заболеваемостта в Зеница, е неоснователно.
Няма изследвания или доказателства в негова подкрепа."
Превод ПОЛИНА НИКОЛОВА
Филмът е обработен в ДОЛИ МЕДИЯ СТУДИО